Wium van Polokwane het hierdie kampwenk in 2013 met ons gedeel. Hy vertel: "Ek het ’n rukkie gelede by ’n kampterrein gekamp waar ek nie toegang gehad het tot ’n tuinslang om my woonwa se watertenk vol te maak nie. Al wat byderhand was, was ’n groot emmer. Weens die ontmoontlike hoek was dit moeilik om die tenk vol te gooi sonder om oral water te mors.
Ek het ’n 1,5 l-waterbottel geneem en ’n gat gesny in die kant van die bottel wat boontoe wys. Die bottel pas styf in die wateropening en ek kan maklik die emmer vol water maak en dit in die bottel leegmaak. Die bottel dien dus as ’n tregter. Ek mors glad nie meer water nie.
Hierdie bruinrysslaai maak jy sommer maklik in die kampplek. Enige slaai wat oorbly, kan jy dan gebruik om halwe skorsies te vul – draai dit in foelie toe en bak dit vir die volgende ete oor die kole.
Goeie ou vrugterol sorg vir ’n ander dimensie in hierdie pastaslaai – aan dít wat oorbly, kan jy sommer op pad snoep.